**ΕΚΔΡΟΜΗ ΑΘΗΝΑ**

**11 Απριλίου 2024 - 14 Απριλίου 2024**

**Αγαπητοί γονείς και μαθητές,**

Η εκδρομή που θα διεξαχθεί στη Αθήνα τον μήνα Απρίλιο στο πλαίσιο Πολιτιστικών προγραμμάτων του σχολείου μας, αποτελεί μια πολύ όμορφη ευκαιρία, για να γευτούμε νέες εμπειρίες, να ανοίξουμε τους ορίζοντες μας και να χαλαρώσουμε από τις υποχρεώσεις μας. Για αυτόν τον λόγο κρίνεται απαραίτητο να χαράξουμε από κοινού τις γραμμές εκείνες που θα μας εξασφαλίσουν την ομαλή διεξαγωγή της.

Οι οδηγίες που ακολουθούν είναι στοχευμένες σε αυτόν τον σκοπό:

**Α. ΜΕΡΟΣ**

1. Φροντίστε να έχετε μαζί σας τακινητά σας τηλέφωνα φορτισμένα και ενεργοποιημένα, καθώς και τους φορτιστές σας για να μπορούμε- αν παραστεί ανάγκη- να επικοινωνούμε.
2. Όσοι θα έχετε μαζί σας φωτογραφικές μηχανές ή κάμερες καλό είναι να είστε ιδιαίτερα προσεκτικοί, ώστε να μην υπάρξει απώλειά τους. Το ίδιο ισχύει και για τις τσάντες και τα πορτοφόλια σας.
3. Τα άνετα υποδήματα για περπάτημα, τα γυαλιά ηλίου, τα ευκολοφόρετα ενδύματα και για την άνεσή σας αλλά και για τη ζεστασιά σε περίπτωση χαμηλής θερμοκρασίας - κυρίως τα βραδινά - είναι καλές λύσεις, για να μη αντιμετωπίσετε δυσφορία στις μετακινήσεις μας.
4. Καλό θα ήταν να προμηθευτείτε και να έχετε μαζί σας αντισηπτικά μαντηλάκια για απολύμανση τόσο κατά τη διάρκεια της παραμονής μας στο μέσο μεταφοράς όσο και για περεταίρω προσωπική χρήση.
5. Προνοήστε, ώστε να έχετε χρήματα για τα προσωπικά σας έξοδα και για τα εισιτήρια / εισόδους (θέατρα, μουσεία).
6. Μην ξεχάσετε να φέρετε μαζί σας φάρμακα που τυχόν χρησιμοποιείτε (ενημερώνετε τους συνοδούς καθηγητές/τριες, αν έχετε οποιοδήποτε πρόβλημα υγείας).
7. Καλό θα ήταν να προμηθευτείτε τρόφιμα και σνακς για τη διάρκεια της πρώτης μέρας και μέχρι την άφιξή μας στο ξενοδοχείο , γιατί το ταξίδι θα είναι πολύωρο.

**ΘΥΜΗΘΕΙΤΕ**: **1)** Με την άφιξη στο ξενοδοχείο και κατά τη διάρκεια της τακτοποίησης μας σ’ αυτό, ελέγχουμε τα δωμάτια και ενημερώνουμε τους/τΙς συνοδούς καθηγητές/τριες για τυχόν υπάρχουσες φθορές, ώστε να μην τις χρεωθούμε εκ των υστέρων, χωρίς να τις έχουμε κάνει.

**2)**Τα τηλεφωνήματα από τα δωμάτια του ξενοδοχείου και τα είδη που υπάρχουν στο ψυγείο (εάν υπάρχουν) χρεώνονται εξτρά και είναι ακριβά.

**Β ΜΕΡΟΣ**

* Η εκδρομή μας αποτελεί ομαδική εκδήλωση του σχολείου μας με εκπαιδευτικό κυρίως σκοπό. Για τον λόγο αυτόν **το πρόγραμμά της θα τηρηθεί** κατά γράμμα από όλους/ες τους/τις μαθητές/τριες (δεν επιτρέπεται καμία διαφοροποίηση ή εξαίρεση μαθητή/τριας από τις μετακινήσεις ή περιηγήσεις ή δράσεις της ομάδας του προγράμματος)
* Οφείλουμε όλοι να βρισκόμαστε στον τόπο που ορίζεται κάθε φορά στις αυστηρά καθορισμένες ώρες και **χωρίς καμία καθυστέρηση**.
* Είμαστε όλοι υπεύθυνοι για τον εαυτό μας, αλλά και για τους συγκατοίκους μας στο δωμάτιο. Βοηθάμε ο ένας τον άλλον, για να είμαστε όλοι συνεπείς, ώστε να τηρηθεί το πρόγραμμα της εκδρομής. Έχουμε πάντα μαζί μας το πρόγραμμα της εκδρομής. **Δεν απομακρυνόμαστε ποτέ μόνοι μας από την ομάδα ή την παρέα μας (τουλάχιστον τρία άτομα).**
* Έχουμε πάντα μαζί μας τους αριθμούς τηλεφώνων των συνοδών καθηγητών/τριων, που έχουν δοθεί μαζί με το πρόγραμμα.
* Υπακούμε στις οδηγίες που μας δίνονται και σεβόμαστε τους κανόνες λειτουργίας και τους κανονισμούς που ισχύουν στους χώρους που επισκεπτόμαστε (π.χ σε μουσεία η πιθανή απαγόρευση φωτογραφίας , η τήρηση ησυχίας σε παρακολούθηση θεατρικής παράστασης).
* Σεβόμαστε το χώρο στο λεωφορείο και στο ξενοδοχείο (τυχόν φθορές θα μας επιβαρύνουν προσωπικά ).
* Δεν ενοχλούμε τους άλλους ενοίκους στο ξενοδοχείο και δεν προβαίνουμε σε επικίνδυνες ενέργειες.

**©** οποιαδήποτε ενέργεια θέσει σε κίνδυνο την ασφάλεια της ομάδας ή την ολοκλήρωση της εκδρομής συνεπάγεται άμεση απομάκρυνσή σας από την εκδρομή και επιστροφή στη Ξάνθη με έξοδα του κηδεμόνα σας , ο οποίος θα ειδοποιηθεί άμεσα . Εάν η ενέργειά σας κριθεί εξαιρετικά σοβαρή, αυτό μπορεί να σημάνει και την διακοπή της εκδρομής.

***Η συμπεριφορά μας κατά τη διάρκεια της εκδρομής είναι δείκτης***

***πολιτισμού και δεν επιτρέπεται να θέσει σε κίνδυνο την προσωπική μας ασφάλεια ή την ασφάλεια των υπόλοιπων μελών της ομάδας ή την καλή φήμη του σχολείου, αλλά και της πόλης μας.***

*Με τη βεβαιότητα ότι θα επιδείξετε την ωριμότητα που σας χαρακτηρίζει σε κάθε εκδήλωση του σχολείου μας , ευχόμαστε να περάσουμε όμορφα και να γεμίσουμε με γνώσεις και όμορφες αναμνήσεις…*

***ΚΑΛΟ ΤΑΞΙΔΙ***

ΔΗΛΩΣΗ ΘΕΜΑΤΩΝ ΥΓΕΙΑΣ Ή ΦΑΡΜΑΚΕΥΤΙΚΗΣ ΑΓΩΓΗΣ

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

ΥΠΟΓΡΑΦΗ

Ο/Η ΚΗΔΕΜΟΝΑΣ